Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 760/11/8810	Spišská Nová Ves, 25.11.2013
EEČ : 2-68-766-2013

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 5.10.2011, spisová značka 1 Pv 760/11/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
26. 8. 2010 v Levoči na ulici Košickej č. 4 pod zámienkou kúpy bytu vylákal od XXXXX, nar. 19. 10. 1983, bytom ul. Žiacka č. 22, XXXXX, sumu 8.333,- €. 

Uznesením prokurátora Okresnej prokuratúry Spišská Nová Ves zo dňa 5.10.2011, spisová značka 1 Pv 760/11/8810, bola určená obvinenému skúšobná doba v trvaní 24 mesiacov.
Odôvodnenie:
Uznesením Okresnej prokuratúry v Spišskej Novej Vsi sp. zn. 1Pv 760/11 z 5. 10. 2011 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie vedené proti obvinenému XXXXX pre prečin podvodu podľa § 221 ods. 1 Trestného zákona, za skutok spáchaný 26. 8. 2010 v Levoči na ulici Košickej č. 4 pod zámienkou kúpy bytu vylákal od XXXXX, nar. 19. 10. 1983, bytom ul. Žiacka č. 22, XXXXX, sumu 8.333,- €. Spôsobenú škodu pred rozhodnutím o podmienečnom zastavení trestného stíhania uhradil.
 Podľa § 216 ods. 2 Trestného poriadku mu bola určená skúšobná doba v trvaní  2 rokov. 
Uznesenie o podmienečnom zastavení trestného stíhania nadobudlo právoplatnosť 18. 10. 2011. Skúšobná doba teda uplynula 18. 10. 2013. 
Z vyžiadaných správ ako aj z odpisu z registra trestov som zistil, že obvinený XXXXX sa v skúšobnej dobe nedopustil žiadneho trestného činu. Obvinený  v skúšobnej dobe sa síce dopustil priestupkov na úseku cestnej dopravy, za ktoré mu boli uložené pokuty, avšak išlo o iný druh protispoločenského konania a inak viedol riadny život a nedopustil sa žiadneho iného protispoločenského konania.
 Podľa § 217 ods. 1 Trestného poriadku, ak obvinený v priebehu skúšobnej doby viedol riadny život,  splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.
Vzhľadom na to, že obvinený XXXXX splnil podmienky § 217 ods.1 Trestného poriadku, bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor